Ukrainan juutalaiset

Ukrainan juutalaiset ovat etnis-uskonnollinen vähemmistö Ukrainassa. Juutalaisia muutti kreikankielisiltä alueilta nykyisen Ukrainan seudulle antiikin aikana ja keskiajalla. Maan nykyinen juutalaisväestö polveutuu pääasiassa Ukrainaan 1200-luvun jälkeen Keski- ja Itä-Euroopasta muuttaneista aškenaseista.

 Historia 
Juutalaisten yhteys nykyisen Ukrainan alueelle ulottuu Kreikan kautta antiikin ajalle.Brook, Kevin Alan: ”The Khazars’ Conversion to Judaism”, teoksessa The Jews of Khazaria. Rowman & Littlefield, 2018. Juutalaisia kauppiaita oli asettunut kreikkalaisten siirtokuntiin Krimin niemimaalle 300-luvulla eaa.Rodal, Alti: A Journey Through the Ukrainian-Jewish Encounter: From Antiquity to 1914. UJE. 2019.Barnai, Samuel: Jews in the Ukraine. Teoksessa Ehrlich, M. Avrum (toim.): Encyclopedia of the Jewish Diaspora: Origins, Experiences, and Culture. ABC-CLIO, 2008. Varhaiskeskiajalla juutalaiskauppiaita liikkui myös Taka-Karpatian alueella. Krim tuli osaksi Bysantin valtapiiriä, ja sen juutalaiset kävivät kauppaa Konstantinopolin kanssa.

Osa Ukrainan alueesta liitettiin 600–700-lukujen aikana länsipäädyksi Kasaarien kaanikuntaan, joka ulottui idässä Harezmiin asti.Brook, Kevin Alan: The Jews of Khazaria, s. 19–20. Rowman & Littlefield, 2018.  Kaanikunnasta tuli monelle juutalaiselle turvapaikka, kun Bysantissa heidän oikeuksiaan alettiin heikentämään. Kasaariaan muutti romaniot-juutalaisia ja mahdollisesti myös mizrahijuutalaisia.Brook, Kevin Alan: ”Eastern and Central European Jews after the Tenth Century”, teoksessa The Jews of Khazaria. Rowman & Littlefield, 2018.  Kasaarien valta-asema päättyi 900-luvun lopussa.

900-luvulla Kiovan Rusiin kuuluneeseen Kiovaan oli asettunut juutalaisyhteisö,Brook, Kevin Alan: The Maternal Genetic Lineages of Ashkenazic Jews, s. 2–4. Academic Studies Press, 2022.Taube, Moshe: ”1. The Jewish Presence in Eastern Europe”, teoksessa The Cultural Legacy of the Pre-Ashkenazic Jews in Eastern Europe. University of California Press, 2023. joka polveutui kreikkaa puhuneista romaniot-juutalaisista. Osissa Itä-Eurooppaa juutalaiset alkoivat puhua itäslaavilaista, niin kutsutun kanaanin kielen itäistä muotoa. Mongolivalloitus 1200-luvulla oli Ukrainan juutalaisille tuhoisa. Joskus on esitetty, että se olisi hävittänyt Kiovan Rusin juutalaisväestön jopa kokonaan, mutta Kevin Alan Brookin mukaan on todennäköistä, että osa heistä selvisi.

Seuraavina vuosisatoina Ukrainaan muutti paljon jiddišinkielisiä aškenasijuutalaisia Keski- ja Itä-Euroopasta. Jos ”Itä-Kanaanin” juutalaisia oli selviytynyt Ukrainassa, sulautuivat he aškenaseihin, joita oli huomattavasti enemmän. Ukrainan ja muun Itä-Euroopan nykyisen juutalaisväestön perusta muodostui näissä aškenasien muuttoaalloissa. Koska kasaarien eliitistä osa oli ilmeisesti kääntynyt juutalaisuuteen 800-luvun vaihteessa,Preiser-Kapeller, Johannes: Die Religion der Chasaren – en jüdisches Großreich?. Religionen unterwegs 22/1, maaliskuu 2016. Viitattu 25.5.2022 (saksaksi). Artikkelin englanninkielinen käännös Das andere Mittelalter -sivustolla. kehittyi 1800-luvulla vaihtoehtoteoria, jonka mukaan nykyiset Itä-Euroopan juutalaiset polveutuisivatkin pääosin kasaareista.Curta, Florin: Eastern Europe in the Middle Ages (500-1300). Brill, 2019. . (englanniksi)  Asiantuntijat yleisesti hylkäävät teorian. Muun muassa historiallinen todistusaineisto ja DNA-tutkimukset osoittavat Itä-Euroopan juutalaisten alkuperän olevan suurimmalta osin Länsi-Euroopasta saapuneissa aškenaseissa, joiden geneettinen pohja oli muodostunut pääasiassa Välimeren alueella.

Ukraina liitettiin suurelta osin Puolaan. Kuten muuallakin Itä-Euroopassa, myös Ukrainassa aškenasien tyypillinen asumismuoto oli shtetl-pikkukaupunki, jonka väestöstä juutalaiset muodostivat usein enemmistön. Puolan valtapiirissä juutalaiset olivat kauppias- ja käsityöläisluokkaa, joka sijoittui maanviljelijöiden ja aateliston väliseen tyhjiöön. Kasakkakapinoitsijoiden joukko mielsi juutalaiset kuitenkin osaksi puolalaisten aatelisten ja suurmaanomistajien luokkaa, ja 1600-luvun puolivälin kasakkakapinan yhteydessä juutalaisia murhattiin ja heidän seurakuntiaan tuhottiin.Harviainen, Tapani & Illman, Karl-Johan (toim.): Juutalainen kulttuuri, s. 215. Helsinki: Otava, 2003. Monet juutalaiset alkoivat paeta Länsi-Eurooppaan. Näihin aikoihin syntyi mystinen herätysliike hasidismi, joka oli osaltaan eräänlainen vastareaktio juutalaisten kokemiin pettymyksiin.Harviainen, Tapani & Illman, Karl-Johan (toim.): Juutalainen kulttuuri, s. 162. Helsinki: Otava, 2003.

1700-luvun lopussa Puolan jakojen jälkeen suurin osa Ukrainan alueesta liitettiin Venäjän keisarikunnan vallan alaisuuteen, jonka juutalaisväestö määrättiin asumaan rajatulla asuinalueella.Harviainen, Tapani & Illman, Karl-Johan (toim.): Juutalainen kulttuuri, s. 217. Helsinki: Otava, 2003. Muusta väestöstä erottuviin juutalaisiin kohdistui jännitteitä. Juutalaisten ja ukrainalaisten välillä oli silti jossain määrin kanssakäymistä, ja juutalaiset saivat ukrainalaisilta kulttuurisia vaikutteita. Jiddišiin esimerkiksi omaksuttiin sanastoa ukrainan kielestä. Väkivaltaisia juutalaisvainoja ei tapahtunut usein, mikä muuttui vuonna 1881,Klier, John: Pogroms. YIVO Encyclopedia of Jews in Eastern Europe. 2010. kun Aleksanteri II murhattiin vallankumouksellisten verkoston toimesta, jonka jäsenistä yksi oli juutalainen.Harviainen, Tapani & Illman, Karl-Johan (toim.): Juutalainen kulttuuri, 3. painos, s. 219. Helsinki: Otava, 2003 . Tästä aiheutuneista levottomuuksista syntyi pogromien aalto, minkä jälkeen juutalaisiin kohdistui useita joukkovainoja seuraavien vuosikymmenien aikana. Venäjän keisarit Aleksanteri III ja Nikolai II heikensivät juutalaisten oikeuksia entisestään, mikä johti useiden juutalaisten muuttamiseen länteen ja vaikutti myös sionismiliikkeen syntymiseen.

pienoiskuva|upright|Hasidijuutalaisia länsiukrainalaisessa kylässä vuonna 1917.
Ukrainan lyhytaikainen itsenäisyysvaihe paransi juutalaisten oikeuksia. Ukraina kuitenkin liitettiin pian osaksi sosialistista Neuvostoliittoa, ja myös juutalaisten uskonto ja kansallinen toiminta pyrittiin tukahduttamaan.Harviainen, Tapani & Illman, Karl-Johan (toim.): Juutalainen kulttuuri, s. 220. Helsinki: Otava, 2003. Juutalaisväestö joka tapauksessa kasvoi, ja toisen maailmansodan kynnyksellä Ukrainassa asui 2,7 miljoonaa juutalaista.

Yli puolet ukrainanjuutalaisista kuoli holokaustissa. Sodan jälkeen Ukrainassa asui 840 000 juutalaista. Ukrainan itsenäistyttyä vuonna 1991 juutalainen kulttuuri alkoi elpyä.

Vuonna 2019 ilmestyneen artikkelin mukaan Ukrainassa asui noin 300 000 juutalaista. Vuonna 2022 Venäjä hyökkäsi täysimittaisesti Ukrainaan, mikä on johtanut pakolaisuuteen myös maan juutalaisväestön keskuudessa.

 Ukrainan juutalaisryhmät 
Valtaosa ukrainanjuutalaisista on aškenaseja. Ukrainassa asuu myös krymtšakeja ja karaiitteja.

 Tunnettuja ukrainanjuutalaisia 
 Ba’al Shem Tov, hasidismin perustanut rabbi
 David Bronstein, shakinpelaaja
 Abraham Goldfaden, kirjailija
 Vladimir Horowitz, pianisti
 Golda Meir, Israelin pääministeri
 Selman Waksman, biokemisti
 Volodymyr Zelenskyi, Ukrainan presidentti

 Lähteet 

Luokka:Juutalaisuus maittain
Luokka:Ukrainan etniset ryhmät